પ્રતિભાશાળી કુટુંબોમાં જન્મ લેનાર દરેક વ્યક્તિ પોતાના જીવનમાં સફળ થઇ શકતો નથી અને ગરીબ કુટુંબમાં જન્મનાર તથા સંઘર્ષમાં જિંદગી ગુજારનાર ઘણા લોકો પોતાના જીવનમાં મોટી સફળતા હાંસલ કરે છે. અરે, જન્મથી જ હાથ, પગ કે આંખો જેવાં અગત્યનાં અંગોની ખામી સાથે જન્મેલા અથવા બાળવયમાં અકસ્માતે આવાં અંગો ગુમાવનાર વ્યક્તિઓ પણ જીવનમાં અત્યંત સફળ થાય છે. આમ સફળતાની દેવી કોઈ પણ જાતના ભેદભાવ વગર દરેક વ્યકિતને વિજયનો હાર પહેરવાની તક આપે છે.